### 12.    Beslutning om at begrænse gennemkørende tung trafik på [adresse] og [adresse]

**Åbent**

Sagsnr.: 326-2020-74604       J.nr.: 05.01.11           Dokumentnr.:
326-2021-10127

**Sagstype**

Beslutning.

**Resume og sagens baggrund**

[adresse] og [adresse], som i dag benyttes som smutveje
for en del tung trafik til og fra det nordøstlige hjørne af kommunen, har stort
set ingen bæreevne. Kommunalbestyrelsen har i hensigtserklæring H16 i
budgetaftalen for 2021-2024 bedt om, at det undersøges, om [adresse] kan
lukkes for tung gennemkørende trafik. Administrationen har udvidet denne
undersøgelse til også at omfatte [adresse]. Der lægges hermed op til, at
mængden af tung trafik begrænses på de to veje.

**Indstillinger**

Chefen for Vej, Ejendom og Affald indstiller, at der søges
om tilladelse hos Midt- og Vestsjællands Politi til at forbyde gennemkørende
tung trafik på [adresse] og [adresse].

**Behandling**

Teknik- og Miljøudvalget.

**Sagsfremstilling**

Kommunalbestyrelsen har i
hensigtserklæring H16 i budgetaftalen for 2021-2024 bedt om, at det undersøges,
om [adresse] kan lukkes for tung gennemkørende trafik. Administrationen har
udvidet denne undersøgelse til også at omfatte [adresse].

[adresse] og [adresse], som i dag benyttes som smutveje
for en del tung trafik til og fra det nordøstlige hjørne af kommunen, har stort
set ingen bæreevne. Det anslås, at de to veje er udsat for en belastning, der
er 12–14 gange højere end det, vejene må forventes at kunne bære. Vejenes
bæreevne er derfor overskredet med udskridning af kørebanen til følge på de
mest udsatte strækninger.

Der er etableret midlertidig indsnævring på de to veje, og
hastigheden er midlertidigt nedsat på de to veje grundet vejenes tilstand.

I forslaget til prioritering af ekstra vejvedligeholdelse i
2021 er der lagt op til reparation af vejene på de to steder, hvor der er
udskridning. En opretning af vejene på de to steder, hvor der er udskridninger,
vil imidlertid ikke øge vejenes bæreevne generelt. Det betyder, at vejene
fremover ikke vil kunne holde til den tunge trafik, der kører på vejene i dag.
Derfor er det nødvendigt at reducere i antallet af tunge transporter ved hjælp
af forbud.

Administrationen foreslår et forbud, der skal gælde for al
tung trafik på over 3,5 T dog med den undtagelse, at ærindekørsel tillades.

Der er tale om et forbud, som hører under politiets
myndighedsområde, hvorfor der efter udvalgets beslutning skal indhentes endelig
godkendelse hos Midt- og Vestsjællands Politi. Afmærkningen kan herefter
udføres.

Sorø Kommune er orienteret om, at Kalundborg Kommune agter
at forbyde lastbiltransport på de to veje. Sorø Kommune har ingen bemærkninger
til dette, idet det ikke forventes at få indflydelse på transport med store
køretøjer på vejnettet i Sorø.

Transportører på [adresse], vognmandsorganisationerne DTL
og Dansk Industri, chaufførernes fagforbund samt digitale og skrevne medier
orienteres om forbuddet.

De to veje er vist på kortet i Bilag 1.

Et samlet kort over alle veje med restriktioner for
lastbiltransport er under udarbejdelse og vil herefter kunne findes på
kommunens GIS-kort.

**Økonomiske konsekvenser**

Udgiften til skilte og afmærkning i forbindelse med en
begrænsning af tung trafik på [adresse] og [adresse] forventes at ligge på
cirka 75.000 kr. Udgiften foreslås finansieret via driftsbudgettet til skilte
og afmærkning. Dette vil betyde, at der i 2021 vil kunne løses færre af de
ordinære driftsopgaver på området.

**Bilag**

|  |  |
| --- | --- |
| Bilag 1 - Kortbilag | 326-2021-26616 |